По време на Гражданската война във Византия (1341 – 1347) в 1342 година в Солун избухва антиаристократичният бунт на зилотите. По разказа на Йоан Кантакузин управителят на Солун и близък на Кантакузин Теодор Синадин бяга в Женско заедно с редица благородни семейства, общо около 1000 души. Същата година в Женско пристига и Йоан Кантакузин с двамата си синове Мануил и Матей и армията си от каталунски наемници, начело с Хуан Пералта. През лятото на същата година Кантакузин сключва договор с крал Стефан Душан, но независимо от сръбската подкрепа не успява да си върне Солун и изоставя Женско, което в 1443 година е заето от дошлия от Солун велики дук Алексий Апокавк, подкрепящ Йоан V Палеолог в гражданската война.